OpenLLM-France/wikimedia huggingface dataset:
# Teodora

Teodora, pe Theodora, Θεοδώρα e gresianeg, zo un anv-badez gresianek, stumm gwregel Teodoros, hag a gaver ivez e saozneg hag e meur a yezh all.

## Gerdarzh

Savet eo diwar theos, doue, ha doron, prof. Talvezout a ra kement ha « prof digant Doue ». Un anv teoforek eo, evel an holl anvioù savet diwar ar wrizienn theos, evel Théophile, Théophraste, Théodule.
Diwar ar wrizienn doron ec'h anavezer Doris, Apollodoros.

## Adstummoù

* Dorotea zo un adstumm d'an anv.

## Yezhoù arall

* e galleg: Dorothée.
* e saozneg: Dorothy.
Evit ar baotred: Théodore.

## Brud

Un anv stank eo e Serbia abaoe ar Grennamzer.

## Tud

* Teodora Komnena, anv meur a briñsez vizantat

### Impalaerezed bizantat

* Theodora, pried Justinian ; impalaerez bizantat eus 527 betek 548. A-bouez eo bet he labour a-gevret gant he fried evit mirout unvaniezh an impalaeriezh. He foltred graet gant ur marelladur a weler en Iliz-veur San Vitale e Ravenna.
* Theodora, pried Theofilos, adsavet ganti azeulerezh an ikonoù a lider he gouel d'an 11 a viz C'hwevrer.

### Impalaerezed Trebizond

* Theodora Axuchina
* Theodora Trebizond, pried Alexios Iañ Trebizond
* Theodora Kantakouzene
* Theodora Kantakouzene, pried Alexios IV Trebizond

### Tud all

Meur a impalaerez e Bizantion a oa en anv-se:
* Flavia Maximiana Theodora, merc'h d'an impalaer roman Maximianus, eil pried an impalaer roman Constantius Chlorus ;
Maouezed a ouenn uhel e Roma an VIII$^{vet}$ kantved :
* Teodora Iañ, pried Teofilakt ha mamm Marozia ;
* Teodora II, he merc'h.
* Teodora Petraliphaina (en henc'hresianeg : Θεοδώρα Πετραλίφαινα), pe Santez Teodora Arta (en henc'hresianeg: Αγία Θεοδώρα της Άρτας), despoina Epiro, pried Mikael II Comneno Ducas, entre 1231 ha 1266/8, santez reizhkredennek.
* Teodora Ginés, sonerez kuban
* Teodora Angelina

## Filmoù

* Théodora
* Théodora, impératrice de Byzance

## Pennadoù kar

* Théodore
# Teorienn an unifikasion vras

E fizik, e vefe unifikasion vras an integrasion, e-barzh ur sistem-represantiñ ha kalkuliñ unik, deus ar pevar nerzh bet kavet betek-hen :
* ar gravitasion
* an elektromagnetism
* an interaksion gwan pe an nerzh gwan
* an interaksion kreñv pe an nerzh kreñv
An integrasion-se a bermetfe da lakaad kompatibl ar relativite jeneral (a gerzh war ur skeul bras) hag ar mekanik kwantik (a gerzh war ur skeul bihan) ; an div deorienn-se so ken mad an eil hag he-ben e-barzh he tachenn ; pezh a zo, n'emaint ket kompatibl anezhe.
Meur a deorienn he-deus tizhet integrasionoù parsiel, beteg integriñ tri nezh ; ar muiañ konsideret a zo an deorienn "elektrogwan", da unvaniñ an elektromagnetism hag an interaksion gwan. Memes-tra n'eo ket deuet heni-e-bed a-benn da brouviñ ema-hi mat-tout. Dalc'hen a ra ar glaskerien da glask, lod o komañs deus ar mekanik kwantik (gravite kwantik), lod all o komañs deus ar relativite (ar relativite "skeulel"...), lod all c'hoazh oc'h ijinañ frammoù teorik nevez-flamm.
# The Lego Group

The LEGO Group zo ur gompagnunezh diazezet e Billund e Danmark hag a brodu c'hoarielloù dindan ar merk Lego. Ganti e vez graet c'hoarielloù plastik a c'hoarvez eus brikennoù bihan a c'haller strollañ kenetrezo.

## Notennoù

* ↑ Mab an diazezer
* ↑ Mab-bihan an diazezer
a vo kavet e Wikimedia Commons.
# Tikouneg

Ur yezh digenvez eo an tikouneg. Komzet eo gant 41.000 a dud en Amazonia war an harzoù etre Brazil, Kolombia ha Perou. Daoust ma vez tremenet d'ar vugale hag implijet e-barzh holl zegouezhioù ar vuhez veuriadel eo diasur e zazont abalamour d'an niver bihan a gomzerien ha da ziouer a statud ofisiel.

## Niverioù e tikouneg

* 1 huia
* 2 tarai-haipeu
* 3 tamai-haipeu
* 4 agai-makai
* 5 huia-mai-hai-poi
* 6 nahai-mai-hai-pai
* 7 nahai-mai-huai-hai-poi
* 8 nahi-mai-huai-tarai
* 9 nahi-mai-huai-mai-quai
* 10 go-mai-huai-hai-poi

## Gwelet ivez

Yezhoù Brazil
Yezhoù Perou
Yezhoù Kolombia

## Daveoù

* Anderson, Doris. 1962. Conversational Ticuna.‭ Yarinacocha: Instituto Lingüístico de Verano. xxiv, 402 p.
* Anderson, Lambert. 1958. "Vocabulario breve del idioma ticuna."‭ Tradición 8(21): 53-68.
* Anderson, Lambert. 1959. "Ticuna vocabulary of minimal tone words (with Portuguese version, Vocabulário tikuna de palavras tonais mínimas)."‭ In Série lingüística especial, no. 1, 120-27. Rio de Janeiro: Museu Nacional.
* Anderson, Lambert. 1959. "Ticuna vowels with special regard to the system of five tonemes = As vogais do tikuna com especial atenção ao sistema de cinco tonemas."‭ In Série lingüística especial, no. 1, 76-119. Rio de Janeiro: Museu Nacional.
* Anderson, Lambert. 1966. "The structure and distribution of Ticuna independent clauses."‭ Linguistics 20: 5-30.
# Tingaleg

Ur yezh nijerek-kongoek eus skourr ar yezhoù kordofanek eo an tingaleg (tingal) komzet e Kordofan e Soudan.

## Gwelet ivez

* Yezhoù kordofanek
# Tipologiezh semantikel-kevreadurezhel

Er yezhoniezh e vez implijet an termen tipologiezh semantikel-kevreadurezhel (saoz. semantico-syntactic typology) evit komz eus un doare da renkañ yezhoù ar bed hervez an doare da urzhiañ an arguzennoùsemantikel-kevreadurezhel pennañ, da lâret eo en degouezh resis-mañ:
* arguzenn nemeti ur verb amdranzitivel ("S": arguzenn ar rener);
* arguzenn tostañ ouzh arc'hwel graer ur verb tranzitivel ("A": arguzenn ar graer yezhadurel);
* arguzenn pellañ diouzh ouzh arc'hwel gouzañver ur verb tranzitivel ("P": arguzenn ar gouzañver yezhadurel)

## Tipologiezh APV kv. Tipologiezh SOV

Diorroet e oa an dipologiezh semantikel-kevreadurezhel (div. amañ APV) diwar an dipologiezh kent bet diorroet gant Joseph Greenberg anvet "tipologiezh hervez urzh ar c'hedrannoù" (saoz. constituent order typology, div. amañ SOV) diazezet war urzh ar rener ("S") ar renadenn ("O") hag ar verb ("V").
Hervez an deorienn-mañ eo chomet war-lerc'h an deorienn kent bet diorroet gant Greenberg, dreist-holl peogwir emañ diazezet war elfennoù yezhadurel europek disheñvel-krenn an eil re diouzh ar re all ("S", "V" hag "O") a c'hell bezañ didalvoud evit deskrivañ mont-en-dro yezhoù all.
Kentoc'h evit komz eus "S" hag "O" neuze e vez komzet gant an deorienn nevesañ-mañ eus "S" (rener ur verb amdranzitivel), "A" (graer ur verb tranzitivel) ha "P" (gouzañver ur verb tranzitivel).
O vont pelloc'h e c'hell bezañ kenstrollet "A" gant "S" evel elfennoù "renerel" hag "S" gant "P" evel elfennoù "absoloutivel" hervez bep o arc'hwel e degouezh pe degouezh yezhadurel resis.

## Doareoù kavet an aliesañ

An darn-vrasañ eus holl yezhoù ar bed (85%) a ra gant ar sistem tranzitivel, o vont eus an urzh kavet an aliesañ d'an hini kavet ar ralañ:
* AVP/SV > APV/SV > VAP/VS
Diaes eo avat renkañ ar yezhoù a ra gant ar sistem tranztivel (15% eus holl yezhoù ar bed), implijet gante meur a urzh kemm-digemm.

## Kavadennoù

A-drugarez d'an dielfennadur-mañ e teu da vezañ sklaer ar fed ma teu arguzenn ur verb tranzitivel pellañ hec'h arc'hwel diouzh hini ar graer ("P") goude an arguzenn tostañ ouzh arc'hwel ar graer ("A") atav, hag amplegadurioù kognitivel e c'hellfe kaout ar gavadenn-mañ.
# Toullañ ar fronell

Toullañ ar fronell zo un doare toullgorferezh. Toullet e vez kroc'hen ar fronell evit gallout plantañ ur bravig ouzh ar fri, ur walennig peurliesañ.
Unan eus an doareoù toullgorferezh boutinañ eo hemañ, war-lerc'h toullañ flip ar skouarn
Toullet e vez alies fronell ar fri en India: kentoc'h ar fronell gleiz e norzh ar vro hag ar fronell dehoù er su. En India e talvez ar bravig plantet er fronell da goantaat ur vaouez dreist-holl, hag gwezhall (XVIvet kantved) evit merkañ he renk er gevredigezh hag evit enoriñ Pārvatī, doueez an dimeziñ hervez an hindouegezh. Hiziv e vez gwisket kalz bravigoù er fronell koulz en India hag e Bangladesh hag e Pakistan, met e Pakistan e reer kentoc'h gant un tamm diamant bihan kentoc'h evit ar gwalennoùigoù a gaver peurliesañ en India.
Toullet e vez ar fronell e meur a vro arab eus ar Reter-Kreiz ivez abaoe kantvedoù, ha meneget e vez er Bibl zoken (Isa. 3:21, Gen. 24:47, Krennlav. 11:22, Hos. 2:13)
Deuet eo da vezañ ur c'hiz ivez e broioù ar C'hornôg (Europa, Norzhamerika, Aostralia...) abaoe ar bloavezhioù 1960 ha 1970, gwisket gant an hippied, ha neuze gant ar re b-punk er bloavezhioù 1990. Daoust ma vez gwisket muioc'h gant maouezed evit gant gwazed e vez gwelet gant paotred ivez hiziv.

## Pennadoù kar

* Toullañ ar fri
* Toullañ ar septom
# Toullañ ar septom

Toullañ ar septom zo un doare toullgorferezh. Toullet e vez fronell ar fri a du da du evit gallout lakaat ur bravig ennañ, peurliesañ ur walennig en degouezh-mañ.
Raloc'h e touller ar septom evit ar fronell pa douller ar fri. E gwirionez, kentoc'h evit toullañ migourn ar septom war-eeun e touller an tamm kroc'hen er penn anezhañ.
Meur a nervenn zo er fri ha peurliesañ eo poanius toullañ anezhañ. Lakaat a reer etre miz hanter ha tri miz da bareañ dre-vras.
Bez' e c'heller astenn an toull tammig-ha-tammig, da lavaret eo d'ar muiañ 1 mm bewezh en ur c'hortoz miz d'an nebeutañ etre pep tro.
Ez hengounel e veze toullet o septom evit gwiskañ bravigoù gant pobloù zo eus Norzhamerika, da skouer pennoù-meur ar meuriadoù shawnee, tecumseh ha tenskwatawa.

## Pennadoù kar

* Toullañ ar fri
* Toullañ ar fronell
# Trede

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Trede, evel trivet ha teirvet, eo an anv-gwan a glot gant an niver tri.
* An trede kantved
* An trede milved
* An trede brezel punek
* An Trede Emsav
* An Trede Republik
** An Trede Republik c'hall
* An Trede Reich
* An Trede Bed
* An Trede Den, brezhonekadur The Third Man, ur film saoznek gant Carol Reed hag ur romant da c'houde skrivet gant ar Saoz Graham Greene.
# Treust

Un treust zo ur pezh koad tev, deuet diwar heskennat gwez, hag a c'haller troc'hañ ivez d'ober plenk.
# Tric'horn vogalennoù

Er yezhoniezh e vez implijet an termen tric'horn vogalennoù (saoz.: vowel triangle) war tachenn ar fonologiezh hag ar fonetik evit komz eus un tric'horn derc'hel implijet evit diskwel lec'hiadur an teod pa distager ur vogalenn.
Peurliasañ e vez skeudennet evel un tric'horn skalenek gantañ stumm ur V lec'hiet e diabarzh genoù un den o sellet war-du tu-kleiz ar bajenn. A-wezhoù e vez skeudennet gant an drekstaon e-krec'h hepmuiken pe c'hoazh evel div linenn dreuzvegell hep linenn grec'h ebet.
Implijet e vez atav an teir vogalenn [a, i, u] evel vogalennoù dave lec'hiet e pep korn eus an tric'horn.

## Gwelit ivez:

* Vogalenn
# Troad formel

Er yezhoniezh e vez implijet an termen troad formel pe troad-stummañ (saoz.: formal case) evit komz eus un droad a dalvez da geñveriañ un dra bennak ouzh un dra bennak (peur)heñvel outañ, o klotaat mui-pe-vui gant "evel" e brezhoneg.
Implijet e vez an droad-mañ gant ar manchoueg, merket gant al lostger "-gese".
g • ka • keTroadoù yezhadurel :
Troadoù :
# Troad initiativel

Er yezhoniezh e vez implijet an termen troad initiativel (saoz.: initiative case) evit komz eus un droad a dalvez da verkañ deroù un ober bennak.
Implijet e vez an droad-mañ gant ar manchoueg, merket gant al lostger "-deri".
g • ka • keTroadoù yezhadurel :
Troadoù :
# Troad lerc'hennek

Er yezhoniezh e vez implijet an termen troad lerc'hennek (saoz.: postpositional case) evit komz eus un droad implijet da verkañ un anv-kadarn dirak n'eus forzh peseurt lerc'henn.
Implijet e vez an droad-mañ, anvet "troad oblikel kentañ", gant ar pachtoueg, da skouer:
    dwe wraze wrousta
    "daou devezh war-lerc'h"

## Gwelit ivez:

* Troad araogennek

## Mammennoù:

* Dessart, Laurent (1994) Parlons pachto, Pariz: L'Harmattan
g • ka • keTroadoù yezhadurel :
Troadoù :
# Troad peresivel

Er yezhoniezh e vez implijet an termen peresivel (saoz.: peressive case) evit komz eus un droad a dalvez da verkañ ar fed ma vez treuzet un dra pe ul lec'h bennak gant un den pe un dra bennak, o klotaat mui-pe-vui gant an araogenn "dre" e brezhoneg.
Implijet e vez an droad-mañ gant ar bourouchaskeg, merket gant al lostger "-ga(a)n", da skouer:
    ayáśigaan nyu thásan díya ("une grande fumée traversa le ciel")

## Mammenn:

Tiffou, Étienne (1999: 190) Parlons bourouchaski. État présent sur la culture et la langue des Bourouchos (Pakistan), Pariz: L'Harmattan
g • ka • keTroadoù yezhadurel :
Troadoù :
# Troad revertivel

Er yezhoniezh e vez implijet an termen troad revertivel (saoz.: revertive case) evit komz eus un droad a dalvez da verkañ ar fed m'emañ un dra bennak pe un den bennak o tistreiñ, o vont war-gil pe o vont a-enep d'un dra bennak.
Implijet e vez an droad-mañ gant ar manchoueg, merket gant al lostger "-ca/-ce/-cu" (diwar ar wrizienn: "ca").
g • ka • keTroadoù yezhadurel :
Troadoù :
# Troadell (yezhoniezh)

Er yezhoniezh e vez implijet an termen troadell evit komz eus ur frammadur yezhadurel implijet gantañ ur morfem distag (peurliesañ ur ger goullo pe ouzhpenn unan) kentoc'h evit ur benveg morfologel (d.l.e deveradurezh pe displegadurezh) evit displegañ ur rummad yezhadur pe ul liamm yezhadurel.
Da skouer e brezhoneg:
    "Eñ a zebras" (displegadur war-eeun)
    "Debriñ a reas" (verb skoazell "ober")
    "Debret en deus" (verb skoazell "ober")
    "Karetañ" (displegadur war-eeun)
    "Muiañ karet" (ger goullo: "mui-", displeget d'e dro)
Unan eus perzhioù morfologel pennañ ar yezhoù dezrannel eo ar framamdurioù kevreadurezh diazezet war traodelloù. Implijet e vez a-wezhoù ivez avat gant yezhoù sintezel.

## Gwelit ivez:

* Adstagenn
* Rannig yezhadurel
* Rannfrazenn
* Yezh dezrannel
* Verb kevrennek
* Amzisplegadurezh
# Troidigezh enyezhel

Implijet e vez an termen troidigezh enyezhel (saoz. intralinguistic translation) gant studioù an treiñ evit komz eus un droidigezh ma vez kevatal ar yezh termen ouzh ar yezh orin.
Un nevezc'her an hini eo bet krouet er bloavezhioù 1970 gant Roman Jakobson hag a rae un diforc'h etre an tri doare treiñ pennañ-mañ:

## Gwelit ivez:

* Yezh termen
* Yezh orin
* Troidigezh
* Semiotik
# Tu-etre

Er yezhoniezh e vez implijet an termen tu-etre (saoz.: "middle voice") evit komz eus un tu yezhadurel hanter-hent etre an tu-gra hag an tu-gouzañv, dre ma ne c'hell ket bezañ renket ar rener nag evel c'hraer rik na da c'houzañver rik ar frazenn, gantañ perzhioù o tennañ koulz d'an eil ha d'egile.
En tu-etre e talvez ar rener da c'hraer ha da c'houzañver an ober war un dro, da lâret eo e c'hell talvezout ez-semantikel da emoberezh (un ober graet dezhañ e-unan pe evitañ e-unan) pe da genemobererezh (un ober graet an eil d'egile/eben) seul wezh ma vez liester ar rener, da skouer:
    यज॑ते (yájate): "aberzhiñ a ra evitañ e-unan" (tu-etre rik)
    शेते॑ (śéte) "en e c'hourvez emañ" (media tantum amdranzitivel),

## En henc'hresianeg

E henc'hresianeg eo alies emoberek ster an tu-etre, a c'hell bezañ tranzitivel pe amdranzitivel. A-wezhoù e c'hell bezañ implijet an hevelep frammadur evit merkañ an arbennelezh.
Kenglotaat a c'hell stumm an tu-etre gant hini an tu-gouzañv, da skouer:
    Tu-etre (tranzitivel):
* Ἀνὴρ τιμᾶται ("En em enoriñ a ra un den" = "Kanañ a ra meuleudi dezhañ e-unan")
    Tu-etre (amdranzitivel: media tantum):
* κεῖμαι ("em gourves emaon")
    Tu-gouzañv:
* Ἀνὴρ τιμᾶται ὑπ' ἀνδρός ("Enoret e vez un den gant un den (all)"
Verboù emober rik pe verboù deponant int deuet da vezañ e gresianeg a-vremañ.

## E latin hag er yezhoù romanek

Diorroet e oa bet verboù deponant al latin diwar tu-etre ar c'hent-indezeuropeg
* e latin :
    inquinor "en em louzañ a ran": media tantum tu-etre (stumm-emober)
    sequor "heuliañ a ran": media tantum tu-gra
Deuet d'o zro da vezañ verboù brizhemober (media tantum) implijet gant meur a yezh romanek a-vremañ, da skouer:
* e galleg:
    Je me souviens ("Soñj am eus")
* e spagnoleg:
    Me cayo ("Kouezhañ a ran")

## En islanedeg

Unan eus ar yezhoù indezeuropek a-vremañ ral pe raloc'h implijet gante un tu-etre rik eo an islandeg merket gant al lostger "-st", da skouer:
* matast "debriñ": amdranzitivel (media tantum)
* sjást "bezañ gwelet: kevatal d'an tu-gouzañv
* klæðast "en em wiskañ": stumm-emober

## Gwelit ivez:

* Tu yezhadurel
* Tu-gouzañv
* Verb deponant
* Emobererezh
* Kenemobererezh
# Tu-gra

Er yezhoniezh e vez implijet an termen tu-gra evit komz eus an tu yezhadurel diazez p'emañ rener yezhadurel ar frazenn graer yezhadurel an ober pe ar stad displeget gant ar verb.

## Gwelit ivez:

* Tu-gouzañv
* Tu yezhadurel
* Gouzañver yezhadurel
* Graer yezhadurel
* Rener
* Renadenn
* Gour mann
# Tu-kenober

Er yezhoniezh e vez implijet an termen tu-kenober (saoz.: "cooperative voice") evit komz eus un tu yezhadurel gantañ ar ster "ober ur verb a-gevret".
Da skouer e mongoleg, savet diwar an enger -лст(а)- (-lst(a)-):
    таних ("anaout") > танилстах ("ober anaoudegezg gant unan bennak")
    ярих ("komz") > ярлстах ("kaozeal gant unan bennak/"flepiñ")
    сурах ("studial") > сурaлстах ("studial asambles")

## Gwelit ivez:

* Tu yezhadurel
* Tu-kenemober
* Tu-skoazell
# Ulrika Eleonora Sveden

Ulrika Eleonora, ganet e Stockholm e 1688 ha marvet eno e 1741, pe Ulrika Eleonora ar Yaouankañ, a voe rouanez Sveden adalek Kerzu 1718 da C'hwevrer 1720, ha rouanez kenseurtez betek he marv.

## He buhez

Merc'h e oa da Karl XI ha d'e bried Ulrika Eleonora Danmark. Ren a reas war-lerc'h he breur Karl XII en 1718 , goude dezhi plegañ da goll an hollveli. Adalek enni e voe rannet ar galloud etre ar roue, ar sened, hag ar stadoù.
Dimeziñ a reas da Frederik von Hessen-Kassel en 1715 , ha leuskel gantañ ar galloud en 1720. Adalek neuze e voe ur marevezh a frankiz er vro, ha disteraet kalz e oa levezon ar roue.
| En he raok: Ulrika Eleonora Danmark | Rouanezed Sveden (1680-1693)| | War he lerc'h: Lovisa Ulrika |

## Pennadoù kar

* Ulrika Eleonora
* Rouanezed Sveden
# Vargas

Vargas zo un anv-tiegezh portugalek ha spagnolek, deuet da vout anv-lec'h.

## Tud
### Politikourien

* Getúlio Vargas (1882-1954), prezidant Brazil
* Diego de Vargas, gouarnour
* José María Vargas, prezidant Venezuela
* Virgilio Barco Vargas, prezidant Colombia
* Cortés Vargas, jeneral kolombian

### Skrivagnerien

* Álvaro Vargas Llosa, skrivagner spagnolek eus Perou, mab da Mario Vargas Llosa
* Fred Vargas, skrivagnerez c'hallek
* Mario Vargas Llosa, skrivagner spagnolek eus Perou,
* Ramón Arturo Vargas-Machuca Ortega, prederour ha politikour spagnol

### Livourien

* Alberto Vargas, livour perouat
* Andrés de Vargas, livour spagnol

### Sonerien ha kanerien

* Ángel Vargas, kaner arc'hantinat
* Arturo Vargas, kaner mec'hikan
* Chavela Vargas (1919-2012), kanerez vec'hikan
* Pedro Vargas, kaner mec'hikan
* Wilfrido Vargas, soner dominikan
* al laz-seniñ mec'hikan Mariachi Vargas de Tecalitlán, ar gwellañ mariachi er bed hervez o bruderien.

### Filmoù

* Maria Vargas, anv Ava Gardner er film "The Barefoot Contessa"

### Tud all

* Leonidas Vargas (1949-2009), forban kolombian, unan eus pennoù marc'had ar c'hokain.
* María Margarita de Vargas y Santaella, ganet e 1983, mondianez venezuelat, dimezet d'ur priñs gall, danvez rouanez Bro-C'hall.
* Taliana Vargas, Miss Colombia 2007.
* Valentina Vargas, aktorez chileat.

## Lec'hanvadurezh
### Brazil

* Getúlio Vargas, kumun e Rio Grande do Sul, diwar anv ar prezidant-diktatour.

### Spagn

* Vargas, bourk e kumun Puente Viesgo, Cantabria .

### Venezuela

* Vargas (stad), unan eus stadoù Venezuela.
* Municipio Vargas, kumun er stad-se.

## Pennadoù kar

* Varga
# Verb-stagañ mann

Er yezhoniezh e vez implijet an termen verb-stagañ mann (saoz: zero copula) evit komz eus ar fed ma ranker kompren bezañs ar verb-stagañ hervez ar c'henarroud yezhadurel kentoc'h evit dre implij ur merk hewel, da lâret eo ur verb pe ul lostger resis.
Implijet e vez verboù-stagañ mann e yezhadur meur a yezh disheñvel. En o zoues ar malayeg/indonezeg, an turkeg (yezh turkek), ar ruseg (yezh slavek), an hungareg (yezh finnek-ougrek), an hebraeg hag an arabeg (yezhoù semitek) gandaeg (pe luganda) (yezh vantouek) hag ar sinhaleg (yezh indez-ariek).
Peurliesañ e vez implijet ur verb-stagañ leun pe ur verb-stagañ mann hervez amzer resis ar verb dreist-holl hag ivez hervez perzhioù yezhadurel ar frazenn, da skouer:
Peurliesañ ne implijer ket ar verb-stagañ быть en amzer-vremañ er yezh a-vremañ daoust ma ma rank bezañ implijet en amzer-dremenet
    Amzer-vremañ: verb-stagañ mann
       Она в доме
       ("Hi [a zo] e(n) ti")
She is in the house
    Amzer-dremenet: verb-stagañ
       Она была в доме
       ("Hi a oa e(n) ti")
En arabeg n'implijer verb-stagañ ebet e stumm-kadarnaat an amzer-vremañ daoust ha ma rank bezañ implijet e stumm-nac'h an amzer-vremañ hag ivez e holl stummoù an amzer-dremenet, da skouer:
Amzer-vremañ stumm kadarnaat
    Anv amstrizh (frazenn verb: verb-stagañ mann
       محمد مهندس (Muħammad muhandis)
       (Muhammad ijiner = "Ijiner eo Muhammad")
    Anv strizh (frazenn verb): verb-stagañ mann
       محمد هو المهندس (Muħammad huwa al-muhandis)
       (Muhammad eñ an-ijiner = "An ijiner eo Muhammad")
    Anv strizh (frazenn anv): verb ebet
       محمد المهندس (Muħammad al-muhandis)
       (Muhammad an-ijiner" = Muhammad an ijiner")
Amzer-vremañ stumm-nac'h
    Anv amstrizh (frazenn verb): verb-stagañ (laysa)
       ليس محمد مهندسا (Laysa Muħammad muhandisan)
       (n'eo ket-eñ Muhammad ijiner [AKUZATIVEL] = "N'eo ket Muhammad ijiner")
Amzer-dremenet
    Anv amstrizh (frazenn verb): verb-stagañ (kaana)
       كان محمد مهندسا (Kaana Muħammad muhandisan)
       (oa Muhammad ijiner [AKUZATIVEL] = "Ijiner a oa Muhammad"))
E gandaeg ne vez implijet ar verb-stagañ (a)li nemet e daou degouezh ryezhadurel resis: pe gant ur frazenn araogennek pe c'hoazh gant un anv-gwan da brezegad, da skouer:
Verb-stagañ
    Anv-gwan
       Ali mulungi
       (eo brav = "Brav eo")
    Frazenn araogennek
       Kintu ali mu emmotoka
       (Kintu eo e ar-karr = "Er c'harr emañ Kintu")
Verb-stagañ mann
    Degouezhioù all
       Omuwala mulungi
       (ar-plac'h brav = "Brav eo ar plac'h")

## Gwelit ivez

* Morfem mann
* Merk mann
* Verb-stagañ
# Victor Amadeus

Victor Amadeus zo anv daou briñs alaman:

## Tud

* Viktor Amadeus von Anhalt-Bernburg-Schaumburg-Hoym (1744–1790)
* Victor Amadeus, Landgraf Hessen-Rotenburg (1779-1834)

## Pennad kar

* Vittorio Amadeo
* Victor
* Amadeus
* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.